Dragi učenici,

naslov današnje lekcije glasi: ***Poput jednog tijela****.* Govorit ćemo o zajednici kršćana, Isusovih učenika koja se zove Crkva.

Možemo razmisliti koje zajednice poznamo (obitelj, razred…). Što neku skupinu osoba čini zajednicom? Je li zajednica, na primjer skupina ljudi koji čekaju autobus? Sigurno se slažemo - nije.

Razmisli što zajednicu čini zajednicom, vidimo nije dosta da budemo negdje zajedno.

Pročitajte sve što piše u udžbeniku na 75. str. U središnjem tekstu sveti Pavao, apostol uspoređuje Crkvu, zajednicu Kristovih učenika s tijelom koje ima mnogo udova.

Vi ćete napisati naslov u bilježnicu i odgovoriti na drugo pitanja s desne strane u rubrici *Razgovarajmo* (na prvo pitanje sam već odgovorila ja). Ispod odgovora napišite rečenicu sa žutog listića na desnoj strani u udžbeniku.

Koji bi simbol mogli nacrtati za zajednicu – Crkvu. Razmisli, domisli i nacrtaj taj simbol, znak zajedništva. To može biti neki posebni, Tvoj, po Tvojoj ideji i zamisli.

Zadaće pošaljite na Yammer kao privatnu poruku do idućeg sata.

Dobar uspjeh!